CELEX: 62020TA0750
Language: sk
Date: 2022-04-27 00:00:00
Title: Vec T-750/20: Rozsudok Všeobecného súdu z 27. apríla 2022 – Correia/EHSV („Verejná služba – Zamestnanci EHSV – Dočasní zamestnanci – Žiadosť o obnovenie služobného postupu – Zamietnutie žiadosti – Žaloba o neplatnosť – Riadny priebeh konania pred podaním žaloby – Lehota na podanie sťažnosti – Záujem na konaní – Prípustnosť – Rovnosť zaobchádzania – Právna istota – Právo na služobný postup – Neexistencia nároku na obnovenie služobného postupu – povinnosť vykonať porovnávacie hodnotenie zásluh – Zodpovednosť – Nemajetková ujma“)

20.6.2022   
            
            
               SK
            
            
               Úradný vestník Európskej únie
            
            
               C 237/48
            
         
      Rozsudok Všeobecného súdu z 27. apríla 2022 – Correia/EHSV
      (Vec T-750/20) (1)
      
      („Verejná služba - Zamestnanci EHSV - Dočasní zamestnanci - Žiadosť o obnovenie služobného postupu - Zamietnutie žiadosti - Žaloba o neplatnosť - Riadny priebeh konania pred podaním žaloby - Lehota na podanie sťažnosti - Záujem na konaní - Prípustnosť - Rovnosť zaobchádzania - Právna istota - Právo na služobný postup - Neexistencia nároku na obnovenie služobného postupu - povinnosť vykonať porovnávacie hodnotenie zásluh - Zodpovednosť - Nemajetková ujma“)
      (2022/C 237/60)
      Jazyk konania: francúzština
      
         Účastníci konania
      
      
         Žalobkyňa: Paula Correia (Woluwe-Saint-Étienne, Belgicko) (v zastúpení: L. Levi, advokátka)
      
         Žalovaný: Európsky hospodársky a sociálny výbor (v zastúpení: M. Pascua Mateo, K. Gambino, X. Chamodraka, A. Carvajal García-Valdecasas a L. Camarena Januzec, splnomocnení zástupcovia, za právnej pomoci B. Wägenbaur, advokát)
      
         Predmet veci
      
      Žalobkyňa sa žalobou podanou na základe článku 270 ZFEÚ domáha, po prvé zrušenia rozhodnutia Európskeho hospodárskeho a sociálneho výboru (EHSV) z 8. apríla 2020, ktorým tento výbor zamietol jej žiadosť o obnovenie služobného postupu, po druhé uloženia EHSV povinnosti zaplatiť dlhovanú odmenu a odvodené finančné zisky, zvýšené o úroky z omeškania a po tretie náhrady nemajetkovej ujmy, ktorá jej mala vzniknúť
      
         Výrok rozsudku
      
      
                  1.
               
               
                  Rozhodnutie Európskeho hospodárskeho a sociálneho výboru (EHSV) z 8. apríla 2020, ktorým sa zamietla žiadosť Pauly Correia o obnovenie služobného postupu, sa zrušuje.
               
            
                  2.
               
               
                  Vo zvyšnej časti sa žaloba zamieta.
               
            
                  3.
               
               
                  EHSV je povinný nahradiť trovy konania.
               
            
         (1)  Ú. v. EÚ C 53, 15.2.2021.